Document ID: /roh_data/filtered/fineweb-2-filterrobots_roh.jsonl.gz/22510

A Nablus han radund 100 Palestinais empruvà d'attatgar la fossa da Josef. Els hajan bittà coctails da molotow cunter il sanctuari. Quai communitgescha l'armada israeliana. Ina part dal sanctuari haja piglià fieu avant che forzas da segirezza palestinaisas hajan pudì chatschar enavos ils demonstrants.
Er en las citads da Bethlehem e Ramallah hai dà confruntaziuns violentas tranter Palestinais e l'armada.
Netanjahu vul s'inscuntrar cun Abbas
En vista a l'unda da violenza è il primminister da l'Israel, Benjamin Netanjahu, pront da s'inscuntrar cun il president palestinais Mahmud Abbas. El veglia s'inscuntrar cun ils manaders arabs per franar la violenza ha ditg Netanjahu.
RR novitads 12:00